Πάβεου Φάιντεκ

Ο Πάβεου Φάιντεκ (πολωνικά: Paweł Fajdek, γενν. 4 Ιουνίου 1989) είναι Πολωνός αθλητής της σφυροβολίας, πεντάκις Παγκόσμιος Πρωταθλητής, Πρωταθλητής Ευρώπης, χάλκινος Ολυμπιονίκης, πολλάκις πρωταθλητής Πολωνίας και κάτοχος του πολωνικού ρεκόρ σφυροβολίας ανδρών. Το 2013 έγινε ο νεότερος παγκόσμιος πρωταθλητής στο αγώνισμα. Η προσωπική του καλύτερη ρίψη με 83,93 μέτρα επιτεύχθηκε στις 9 Αυγούστου 2015, στους Αγώνες Μνήμης Γιάνους Κουσοτσίνσκι στο Στσέτσιν.

 Καριέρα 
Ο Φάιντεκ εκπροσώπησε την Πολωνία στο Παγκόσμιο Πρωτάθλημα Νέων του 2008 στο Μπίντγκοστς, τερματίζοντας στην 4η θέση, παρά το γεγονός ότι σημείωσε νέο πολωνικό ρεκόρ νέων με 75,31 μέτρα. Το 2009, κατέλαβε την 8η θέση στο Ευρωπαϊκό Πρωτάθλημα Κ23 στο Κάουνας της Λιθουανίας με ρίψη στα 68,70 μέτρα. Ο Φάιντεκ κατέλαβε την 3η θέση στο Πολωνικό Πρωτάθλημα εκείνης της χρονιάς με ρίψη στα 70,86 μέτρα, πίσω από τον πρώην Ολυμπιονίκη και Παγκόσμιο Πρωταθλητή Σίμον Ζιουουκόφσκι και τον Βόιτσεχ Κοντρατόβιτς. Το 2010, κατέκτησε άλλο ένα χάλκινο μετάλλιο στο εθνικό πρωτάθλημα, αυτή τη φορά με ρίψη στα 73,85 μέτρα. Αργότερα την ίδια χρονιά, βελτίωσε το προσωπικό του ρεκόρ με 76,07, αρκετά καλό για την 35η θέση στον κόσμο.

Ο Φάιντεκ συνέχισε να βελτιώνεται το 2011, τερματίζοντας δεύτερος στο Ευρωπαϊκό Ομαδικό Πρωτάθλημα στη Στοκχόλμη με νέο προσωπικό ρεκόρ με 76,98 μέτρα. Βελτιώθηκε περαιτέρω στο 78,13 στη Μαδρίτη, κερδίζοντας μεταξύ άλλων τον κυρίαρχο Ολυμπιονίκη, Πρίμοζ Κόζμους από τη Σλοβενία. Ήταν νικητής στο Ευρωπαϊκό Πρωτάθλημα Κ23 στην Οστράβα της Τσεχίας, νικώντας τον δεύτερο Χαβιέρ Θιενφουέγκος με διαφορά 5,5 μέτρων, για να καταγράψει ακόμη ένα προσωπικό ρεκόρ με 78,54 μέτρα. Κυριάρχησε επίσης στην Πανεπιστημιάδα του 2011 στη Σεντσέν, κερδίζοντας το χρυσό με 78.14 μέτρα, περισσότερα από 4 μέτρα μπροστά από τον δεύτερο, Μαρτσέλ Λομνίτσκι. Μια εβδομάδα αργότερα, στο Παγκόσμιο Πρωτάθλημα στη Ντέγκου, ωστόσο, έριξε μόλις 75.20 μέτρα και τερμάτισε ενδέκατος.

Ο Φάιντεκ πέρασε για πρώτη φορά τα 80 μέτρα σε συνάντηση στην Οστράβα το Μάιο του 2012, τερματίζοντας δεύτερος πίσω από Ούγγρο Κρίστιαν Παρς. Στον επόμενο αγώνα του στο Μοντρέιγ έσπασε ένα ακόμη ατομικό ρεκόρ με 81,39 μέτρα, αυτή τη φορά κερδίζοντας την Παρς.

Στους Θερινούς Ολυμπιακούς Αγώνες του 2020, κέρδισε το πρώτο του ολυμπιακό μετάλλιο (χάλκινο) στη σφυροβολία με ρίψη στα 81,53 μέτρα, τερματίζοντας πίσω από τους Βόιτσεχ Νοβίτσκι και Έιβιντ Χένρικσεν.

Το 2022, κερδίζοντας το χρυσό μετάλλιο στο Παγκόσμιο Πρωτάθλημα Στίβου του 2022 με ρίψη στα 81,98 μέτρα, ο Φάιντεκ έγινε μόλις ο δεύτερος αθλητής στην ιστορία που κέρδισε πέντε συνεχόμενα χρυσά μετάλλια στη διοργάνωση, μετά τον αθλητή του άλματος επί κοντώ Σεργκέι Μπούμπκα, ο οποίος τελικά κέρδισε έξι συνεχόμενους τίτλους.

 Αποτελέσματα αγώνων 
2008Παγκόσμιο Πρωτάθλημα ΝέωνΜπίντγκοστς, Πολωνία4ηΣφυροβολία (6 κιλά)75.31 μ.2009Ευρωπαϊκό Πρωτάθλημα Κ23Κάουνας, Λιθουανία8ηΣφυροβολία68.70 μ.2011Ευρωπαϊκό Πρωτάθλημα Κ23Οστράβα, Τσεχία 1ηΣφυροβολία78.54 μ.ΠανεπιστημιάδαΣεντσέν, Κίνα 1ηΣφυροβολία78.14 μ.Παγκόσμιο ΠρωτάθλημαΝτέγκου, Νότια Κορέα11ηΣφυροβολία75.20 μ.2012Ολυμπιακοί ΑγώνεςΛονδίνο, Ηνωμένο Βασίλειο –ΣφυροβολίαXB2013ΠανεπιστημιάδαΚαζάν, Ρωσία1ηΣφυροβολία79.99 μ.Παγκόσμιο ΠρωτάθλημαΜόσχα, Ρωσία1ηΣφυροβολία81.97 μ.Αγώνες της ΓαλλοφωνίαςΝίκαια, Γαλλία1ηΣφυροβολία78.28 μ.2014Ευρωπαϊκό ΠρωτάθλημαΖυρίχη, Ελβετία 2ηΣφυροβολία82.05 μ.2015ΠανεπιστημιάδαΓκουάνγκτζου, Νότια Κορέα1ηΣφυροβολία80.05 μ.Παγκόσμιο ΠρωτάθλημαΠεκίνο, Κίνα1ηΣφυροβολία80.88 μ.2016Ευρωπαϊκό ΠρωτάθλημαΆμστερνταμ, Ολλανδία1ηΣφυροβολία80.93 μ.2016Ολυμπιακοί ΑγώνεςΡίο ντε Τζανέιρο, Βραζιλία 17η (q)Σφυροβολία72.00 μ.2017Παγκόσμιο ΠρωτάθλημαΛονδίνο, Ηνωμένο Βασίλειο1ηΣφυροβολία79.86 μ.ΠανεπιστημιάδαΤαϊπέι, Ταϊβάν1ηΣφυροβολία79.16 μ.2018Ευρωπαϊκό ΠρωτάθλημαΒερολίνο, Γερμανία 2ηΣφυροβολία78.69 μ.2019Παγκόσμιο ΠρωτάθλημαΝτόχα, Κατάρ1ηΣφυροβολία80.50 μ.2021Ευρωπαϊκό Πρωτάθλημα ΟμάδωνΧόζουφ, Πολωνία1ηΣφυροβολία82.98 μ.Ολυμπιακοί ΑγώνεςΤόκιο, Ιαπωνία3ηΣφυροβολία81.53 μ.2022Παγκόσμιο ΠρωτάθλημαΓιουτζήν, Ηνωμένες Πολιτείες1ηΣφυροβολία81.98 μ.

 Παραπομπές 

 Εξωτερικοί σύνδεσμοι 




Κατηγορία:Πολωνοί αθλητές της σφυροβολίας
Κατηγορία:Παγκόσμιοι πρωταθλητές στίβου
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στη Θερινή Πανεπιστημιάδα 2011
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πολωνοί χάλκινοι Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Χρυσού Σταυρού της Αξίας (Πολωνία)